Un accident grav a avut loc cu puțină vreme în urmă, pe strada Bobâlna din Ploiești. Potrivit primelor informații, o femeie a fost acroșată de un autoturism în timp ce traversa. În urma accidentului femeia a fost transportată la spital.
Potrivit surselor, accidentul a avut loc pe segmentul de stradă cuprins între intersecțiile străzii Bobâlna cu Ana Ipătescu și, respectiv, Traian Vuia. Traficul în zonă a fost deviat.
"Ploiești, strada Bobâlna – accident rutier- o femeie de 72 de ani ar fi fost accidentată de un conducător auto de 32 de ani, în timp ce se afla în traversarea părții carosabile.
Femeia a fost transportată la spital pentru acordarea de îngrijiri medicale de specialitate.
Bărbatul a fost testat cu aparatul etilotest, rezultatul fiind negativ.
La acest moment, polițiștii continuă cercetările în vederea stabilirii tuturor împrejurărilor în care s-a produs evenimentul rutier", au transmis reprezentanții IPJ Prahova.
Revenim cu detalii.